Cada ronda se chuga a partiu solo. Si o partiu acaba en empate se chuga un replay, un nuevo partiu, normalment en casa de l'equipo que estió visitante en o primer partiu. Si o replay remata en empate unatra vegada o ganador se decide en una tanda de penaltis, encara que dica os anyos 1990 se seguiban chugando partius de replay dica que belún d'os conchuntos ganase. Asinas qualques eliminatorias amenestioron dica seis partius ta dilucidar un ganador; en 1975 o Fulham FC chugó 12 partius en seis rondas ta chugar a final, récord dica a calendata. Os replays se chugaban tradicionalment tres u quatro días dimpués d'o partiu orichinal, pero dende 1992 se chugan a o menos 10 días dimpués por consello d'a policía. Amás s'eliminoron os replays en semifinals y en a final.